Mały Kólsk (JoS/SN). Geomobil Němsko-pólskeho UNESCO Global geoparka Mužakowski zahork su tele dny před cyhelernju w Małym Kólsku (Klein Kölzig) we wokrjesu Sprjewja-Nysa předstajili. Małobus z elektriskim ćěrjenjom, kotryž jězdźi hač do 220 kilometrow, su ze srědkami programa Interreg financowali. Wonkowne wuhotowanje wozydła je němsko-pólski team zarjadnistwa geoparka naćisnył. Wšitko praktisce zeskutkowniła je fachowa firma ze Żarow.
Derje wuhotowane laborowe a pólne wozydło skići mnohostronske zasadźenske móžnosće za projekty w přirodźe. Tak zmóžnjeja laborowe nastroje wodu, rostliny, kamjenje a pěsk přepruwować. Nimo toho su utensilije za geografiske wurywanja w Mužakowskim zahorku k dispoziciji.
szl_Latn ces_Latn